Jeg tænker, at hun stadig har ondt når hun changerer? Kunne en second opinion fra en anden kiropraktor være en idé? Prøve at give hende smertestillende (i samråd med dyrlæge) og se, om det hjælper. Det vil i så fald bekræfte, at det gør ondt. Ellers kunne du måske træne det over en bom i longe eller løs? Så er hun fri for rytteren........ Har du set hende bytte til den side på folden?
Jeg ville fortsætte med bommen, og så netop tage nogle stykker med bom, så én/to ved siden af, og så over bommen igen. MEN! Jeg tænker også, er du sikker på det ikke stadig gør ondt? Du siger selv at det var samme historie fra venstre til højre volte, men at hun hurtigt fandt ud af det ikke gjorde ondt. Så måske vil hun ikke "forstå at det ikke gør ondt" fordi det GØR ondt...? Så mit forslag ville umiddelbart være at træne med bommen fortsat, men hvis hun ikke ret hurtigt fanger det, så ville jeg overveje meget nøje om der kunne være en fysisk årsag 
Hun har ikke ondt mere. Kiropraktoren kommer også her i Dec igen og tjekker op på hende, men hun gør det jo når man har trænet det over en bom. Hun skal lære at det ikke strammer mere over lænden når hun bruger venstre bagben. Det er samme historie med travers og versaderne hvor hun heller ikke har ville bruge venstre bag. Men det fandt hun jo så ud af at det kunne hun godt nu uden det gør ondt mere. Og nej, ser intet på folden for hun står og æder på folden.
Gentagelse er meget væsentligt i læring. Hvis det virkelig er rigtigt, at hun ikke har ondt (min erfaring er, at man ikke kan være sikker uanset hvor mange kiropraktorer, der siger det), så skal du få hende til at changere til den dårlige side MANGE gange. Uanset hvordan det så end går til. Hvis det med bommen virker, så træn i en periode kun over bommen. Så tager du bommen væk nogle få gange, og så lægger du bommen igen. Det skal være let for hende. Når jeg arbejder med en sådan problemstilling, så giver jeg dobbelt belønning. Dels belønner jeg med klik og godbid (og det vil jeg også anbefale dig at gøre) og dels lader jeg hesten lave noget, den GODT kan lide (uanset hvad) når jeg har arbejdet lidt med det svære. Og jeg satser på, at jeg arbejder 80-90% med noget, der fungerer, og 10-20% med det svære.
Jeg arbejder lidt mere med bommen indtil videre så og prøver at ligge den, fjerne den, ligge og fjerne. Og hver gang hun gør det får hun en godbid  Hun får i forvejen altid en godbid fra ryggen når vi er færdige med dagens dressurtræning så hun er vant til godbider fra ryggen  Som sagt, hun har ikke ondt - dylægen har også haft set på hende og siger at hun er utrolig velmuskuleret og fejler intet udover hun har haft et "styrt" hvor hun deraf gled og slog lænden skæv. Og hun gik med den skæve lænd et stykke tid inden kiropraktoren kunne komme. Da kiropraktoren kom og rettede hende over to gange og siden har der ikke været problemer i de andre øvelser med venstre bag. Det eneste jeg egentlig mangler at få på plads er changementet til venstre hvor hun igen, skal ind og bruge venstre bag og ligesom finde ud af at det ikke strammer deroppe mere. For hun har haft samme problemer med at træde ind med venstre bag i versaderne, travers og i galoptravers. Men det har hun fundet ud af ikke gør ondt mere og laver øvelserne fine nu  Hvis der andre forslag til øvelser eller ligende jeg kan kombinerer med inden sele changementet, så skriv gerne 
og se om hun ikke får styrke ved at være lidt mere fri i byttet. Men hvis ikke det ret hurtigt retter sig, så er jeg med på de andre: Få den smertedækket i lænden og rid den så. Så vil det ret hurtigt vise sig om der er en forskel.
Tak for svar. Hesten har ikke ondt - men får kiropraktor her d. 10 Dec. Så jeg venter med at øve flere changementer med hende for en sikkerheds skyld før kiropraktoren har været der   Men hvis hun havde ondt ville hun sige til, for det har hun gjort før. Plus hvis hun havde ondt ville hun ikke gå og bære så pænt bagtil i alle de andre øvelser og jeg er sikker på at jeg ikke ville kunne ride de ½ galop piruetter vi pt ligger og leger med  Jeg har fået flere svar på PB med gode råd, så dem prøver jeg mig med - når hun har haft kiro igen 
Hej, Idet vi naturligvis forudsætter, at din hest er fin og fit for fight efter du har fået den checket, så tror jeg også jeg vil anbefale at fortsætte træningen ved hjælp af bomme et stykke tid. Hvis din hest er ude af træning i de muskler, den skal bruge (relativt set i forhold til den modsatte side), så kan de jo blive trænet op på denne måde, indtil den bliver stærkere, så det bliver lettere for den. Ligeledes kan der være noget med koordinationsevnen - at din hest har "vænnet sig af" med det bevægelsesmønster, der fører til changementet den vej. Også her tvinger bommen hesten til at bruge hjernen lidt kraftigere. Det er som hvis man har haft hånden i gips, så er man noget kluntet bagefter, og der kan gå rigtig lang tid, inden man er lige så stærk og velkoordineret som før (hvis man er så heldig ikke at have tabt noget af dette permanent). MVH Jette
Hej, Jeg vil anbefale dig at lege det ind  Havde lidt selv samme problem, og jeg øvede det på markerne omkring stalden, ved at gøre hesten lidt "glad i låget"... Galop, skiftevis samlet og mere tempo - når det føltes rigtig, lagde jeg an til vending (ligesom over bommen), og træningen blev ikke sur, fordi vi var udendørs og lege  Det er selvfølgelig ikke den bedste årstid, men bomtræning og lidt tempo/kådhed kan vel også gøre det  God fornøjelse! PS: Få forresten lige tjekket, at du ikke "kibber" forkert i dit bækken, når du giver signal - det kan gøre det ret svært!  /Charlotte
hvad siger din underviser? måske du selv ligger hjælpen forkert? hver opmærksom på hvor du har bagparten, hvis den lægger bagparten ud til højre, vil den ikke kunne springe over til venstre, prøv at lægge bagparten en smule over mod venstre inden du beder om skiftet, så vil den ha nemmere ved at springe over. Jeg synes som regel at når de har forstået det til den ene side, går det ret hurtigt med at de også forstår det til den anden, derfor tænker jeg også om det mon er fysisk umuligt for hende, men bør det jo ikke være når hun kan over en bom
Nå, lidt update på denne tråd. Kiropraktoren kom og der var faktisk ikke det store denne gang. Super fin muskulatur, ingen skader - fin og smidig over det hele. Lænden og ryggen pæn og muskelsat. Så at hun ikke vil springe igennem på venstre bagben er simpelthen psysisk, ikke fysisk. Jeg har ligget og leget lidt med hende igen - især har jeg prøvet at lege det ind på springbanen. Over bomme - stadig ingen problemer, hun springer igennem på venstre bagben over bommen og laver et fint changement fra højre til venstre. Det er både på lige spor og buet spor over bommen. Men i dressuren, nix. Hverken fra kontra, skråt igennem, fra en galoptravers - eller ligende kan jeg simpelthen ikke tvunget det venstre bagben igennem. Venstre forben, super - hun reagerere også fint på hjælpen til det og hun changere på forbenet. Men bagbenet gør det ikke og så ender vi simpelthen i krydsgalop. Flere gode råd søges. Gerne fra nogen som har prøvet at have en hest som havde psysiske udfordringer. Dvs noget som har gjort ondt - men som ikke gør det mere. Men hesten tror jo stadig det gør ondt at springe igennem på det venstre bag :S Så jeg skal altså have overbevist hende om at hun skal springe igennem på det bagben i changementet også og at det ikke gør ondt mere. For det gør det ikke på hende. Jeg havde en smule succes en anden dag hvor vi startede over en bom nogen gange - og så fjernede jeg bommen. PRÆCIST samme sted som bommen lå, lavede jeg hjælpen og lagde changementet. Og Vupti rent changement - venstre bagben kom med. Men det var 1 ud af 10.000 gange ca efterhånden. Men jeg fortsætter og fortsætter. Dvs jeg ligger og øver det også selvom venstre bagben ikke kommer med i de første 1000 forsøg. Så nogen træningsdage VUPTI gør det lige en enkelt gang. Og noge ngange slet ikke. Men jeg tænker gentagelse er vel vejen frem, rose også selvom hun ikke får bagbenet med. Så kommer det vel på et tidspunkt. Den anden side er fortsat perfekt i changementet.
Hmm, kan man virkelig nogensinde være helt sikker på at et dyr ikke har ondt?? Jeg kan godt forstå, at du gør meget for din hest, men det er kun hesten, der ved, om den har ondt desværre.
Min havde det på samme måde, med at han bare ikke kunne finde ud af det, men det var til begge sider......da han var ung (6-9), gik han konsekvent krydsgalop på folden, men ALDRIG under rytter...og jeg har haft 4 forskellige af landets bedste kiro´er på ham og en fys, som har rettet andre ting....uden at det hjalp på det problem. Regelmæssig massage, strækøvelser osv....ingen effekt der. Han blev helt perpleks, hvis jeg prøvede med bomme, så jeg opdagede at når vi gik fuldt skrald op af en meget stejl bakke, så skiftede han (rent) lige før toppen, fordi han skulle bruge ekstra kraft.....altså, så han KUNNE jo godt.Det narrede jeg ham så med et stykke tid..... Jeg klagede min nød til min søde lægemand, som har kurser i manuel medicin og han gik så hans ledbånd igennem og fandt et stramt eet fra lænden til hoftehjørnet (tror jeg det var), det stod dom en streng ift den anden side. Det tog to gange 2 min at løsne/udspænde det og så byttede han begge veje et par dage efter. Siden har han stort set ikke lavet fejl og vi er nu på vej fra toere til ettere.....men ingen af kiroerne eller fyssen havde altså tænkt eller undersøgt netop for det. Set i bakspejlet forklarer det jo også at han lykkedes med det, når vi fræsede i bakker, for der har alle ledbånd og muskler været varmet maximalt op/udspændt og så kunne han......det gør IKKE det mindste ondt at have sådan et ledbånd der driller- det hindrer bare den- helt- frie-bevægelse som de jo skal bruge i starten, hvor de tit bytter lidt mere voldsomt. Han lærte det iø bedst, ved at ride renversgalop (i kontra) på volte og så vippe numsen ind, så skiftet kom bagfra fra starten.Jeg gymnasticerede ham med volter i renverskontra ned til 12 meter (han er 158 og kort) og det strææækkker altså temmelig godt i måsen. Jeg kan ikke vide om det er en sådan lille mærkelig ting, som behandlerne ikke ser hos jer...men det er ihf vores historie. Er små småt igang med min næste og han har vist ikke noget han ikke kan finde ud af, han er bare lidt tung i betrækket, sådan helt fysisk ...og de to unge har slet ikke, de laver changementsfest, hvis de får lov. Håber du får løst det.....
Ja, hun har ikke ondt.. Hun er gennemtjekket af både kiropraktore og dyrlæger - sidst hun havde dyrlæge. Hun har det fint! Hun har bare svære ved at bruge sit venstre bagben pga sin kissing spine. Det gør ikke ondt på hende, hvis det gjorde havde hun allerede sat sig på bagben og nægtede. Sådan er hun, hun viser når der er noget galt. Og hun bytter også nogen gange - hvor hun får bagbenet med. Hun skal ligesom finde ud af at det ikke gør ondt, at det ikke strammer mere i lænden at bruge det venstre bag. Hun skal svinges til at komme ind og bruge det. Det er blevet meget bedre allerede i hendes sidetravers i både trav og galop  Eva: Tak for din historie, det er dejligt at høre fra nogen andre. Jeg vil helt klart lige prøve det tricks du nævner mht til renvers galop kontra på en volte. Den havde jeg ikke tænkt på.  Ja, Lara vil også helst ligge og changere hele tiden til den anden side, nu når hun har lært det og har fået det på plads   Det er meget sjovt at de bliver sådan når først de har fattet pointen med det. I starten havde jeg jo også svært ved at få hende til det fra venstre til højre, men det gik lidt lettere og så fik hun dér bagbenet med. Det er mere til den anden side fordi hun har været svag til venstre og sikkert også er en smule svag stadig i venstre side af lænden. Men hun bliver smidiggjort hver dag og hun bliver trænet korrekt, hun sætter muskler som bare pokker og hun følger med i hovedet 
Du skrivet "Men jeg tænker gentagelse er vel vejen frem, rose også selvom hun ikke får bagbenet med. Så kommer det vel på et tidspunkt." Hvis du roser når hun ikke får bagbenet med, fortæller du hende jo egentlig at hun gør det godt. Jeg ville kun rose når de er rene. Når hun godt ved hvad changementer går ud på og nu er rimeligt rutineret, behøver hun jo ikke ros efter hvert eneste changement...
Hej alle! jeg er lige begyndt at ride med Bosal og det går faktisk rigtig godt uden bid! Jeg har så opdaget at hesten skummer om munden når vi rider... Nu er det måske fordi jeg er gammel dressurrytter, men jeg har altid fået at vide at hesten skummer om munden hvis den suger/sutter på biddet... Men hvad hvis der ingen bid er? Er det så fordi han sutter på tungen i stedet eller går han bare og hygger sig med at lave skum? Håber en af i kloge hoveder kan hjælpe mig med mit spørgsmål  hilsen Charlotte og prikken
Der er så vidt jeg ved, ingen videnskabelige undersøgelser for hvorfor hesten skummer. Jeg har en lille lomme teori om at det med skum er opfundet at dressur/bid ryttere ( nej er ikke selv frelst bidløs ) fordi man skulle have et argument for at bruge bidet og for skummet. Min tidligere part gjorde det uanset bidløs eller bid, alt efter for meget man havde fat. Meget fat = meget skum, ikke fat på en hel tur = ingen skum. Og lidt stress spillede også ind. Min egen pony skummer ikke når man har fat, har dog ikke prøvet og ride dressur endnu. Mit indtryk er generelt; når hesten skummer for meget mere end læbestift, så har folk også hårdt fat, hesten spænder, stresser mm - uanset om det er bidløst eller bid. Men det er mit indtryk, der er ingen videnskabelige undersøgelse for hvad skum kommer af, kan folk finde det så modtager jeg gerne 
Min teori er at det skummer når de 'leger' med munden. Min egen unghest som jeg tilred her i Maj, skummede afsindigt meget da han fik bid i munden de første mange gange, selvom han kun stod på staldgangen uden vi havde kontakt til bidet. Man den dag i dag, hvor jeg rider ham, der skummer han ikke spor. Så jeg tror ikke det har noget at gøre med at jo hårdere man har fat, desto mere skum.. Jeg tror simpelthen det noget der kommer når de leger med munden (trykker tunge, gumle ol.)
Jeg ser også det at en hest tykker på bidet og har en urolig mund, som en spændt hest og ikke noget jeg vil have i min ridning. Har hesten en konstant urolig mund, er der noget galt. Hesten havde iøvrigt, helt rolig mund.
Hej, Bag ganacherne sidder de store spytkirtler. Når hesten f.eks. "klemmer" dem sammen ved sidebøjning/-stilling vil der produceres en moderat mængde spyt. Det kan f.eks. ses ved longering i kapsun, hvis man beder hesten bøje sig til siden. Det er helt naturligt, at det bliver en smule "læbestift". Ikke alle heste reagerer dog sådan. Hvis hesten går med nakken bøjet i en for snæver holdning, klemmes spytkirtlerne temmelig meget, og da hesten i denne holdning (især hvis næsebåndet er stramt) kan have svært ved at synke spyttet, kan der produceres mere spyt end hesten synker, og derfor vil det dryppe med skum fra hestens mund. Hvis hestens spytkirtler er meget aktive eller endda hævede - og det er de ofte her om foråret p.g.a. det stærke græs og andre urter hesten får fat i på marken - vil denne reaktion med overproduktion af spyt ses oftere, da spytkirtlerne da lettere klemmes sammen ved den mindste påvirkning. Det siges, at en smule surt kan hjælpe på de hævede spytkirtler - lidt citronsaft eller æbleeddike i drikkevandet skulle virke. Jeg har dog ikke prøvet det selv. MVH Jette
Jeg fandt faktisk lidt om det, det her stykke er taget fra bogen Bag Om Biddet. " Mange bid er fremstillet af metallegeringer, som har til formål at fremme hestens spytproduktion. Hvorfor er vi så vilde med, at hesten skal producere ekstra mængder spyt under ridning? Er det virkelig et spørgsmål om at hestenkoncentrerer sig, og suger på biddet? Hvor meget og hvor lidt er godt?  Der er en sammenhæng mellem stress og en helt tør mundhule. Det svarer til, når mennesker er nervøse og bliver helt tørre i munden. Der er også en sammenhæng mellem fråde om munden og pressede eller stressede heste.  Den helt lette spytproduktion, som kan ses som lidt hvidt på læberne, er et positivt tegn. Når hesten arbejder afspændt vil tungen bevæge sig roligt frem og tilbage i tungekanalen, og derfor vil man tit kunne se lidt hvidt på læberne. Det er desuden muligt at longere en hest i intet andet end en grime, og se denne lette spytproduktion. Hvis hesten ikke har let skum omkringlæberne er det ikke et negativt tegn, hvis hesten ellers ikke udviser nogen form for konfliktadfærd. Den kan sagtens bevæge sin tunge frit i tungekanalen,uden at det giver nok spyt til at vise sig på læberne. Starter hesten derimod allerede ved pålægning af hovedtøj med at skumme og fråde om munden, er det et stresstegn og ikke en normaladfærd som hører til dens  temperament. Biddet i sig selv forhindrer ikke hesten i at synke, heller ikke mens den bevæger sig med bøjet nakke. Det gælder så længe hesten ikke er bag lod, og ikke går med højt tøjletryk og stramt næsebånd. Rigtig mange rideheste i dag går med så stramme næsebånd, at tungen ikke kan bevæge sig og derfor kan de heller ikke synke spyttet.  Dvs. de store mængder af skum og fråde man ser hos nogle heste er en kombination af forøget produktion og manglende mulighed for at synke. Nogle teorier går på, at den øgede produktion også stammer fra at spytkirtlen presses sammen når hesten går meget bag lod. "